Hadith Where Prophet Muhammad (sws) Converted His Satan Into Muslim
جنوں کی نسل سے شیطانوں کا پورا گروہ ہے جو انسانوں کو گمراہ کرنے میں لگا ہوا ہے۔ ان کا معاملہ بھی انسانوں جیسا ہے۔ یہ اپنے اختیار سے شیطان بن سکتے ہیں جیسے انسانوں میں شیطان ہوتے ہیں۔ اور شیطانی چھوڑ کر نیک بھی بن سکتے ہیں۔
رسول کی پیروی دین کے کاموں میں ہوتی ہے۔ اس کے علاوہ آپ نے بہت سے ایسے کام کیے جن میں ان کی پیروی نہین ہو سکتی۔ ہمیں وحی نہیں مل سکتی۔ چار سے زائد بیویاں نہیں رکھ سکتے، جب کہ رسول نے رکھیں۔ معجزات نہیں دکھا سکتے۔ خدا سے خبر پا کر کسی کو کافر نہیں بتا سکتے۔ اتمام حجت کے بعد کسی کافر کے قتل کا حکم جاری نہیں کر سکتے۔ ہمیں اسی دائرے میں رسول کی پیروی کرنی ہے جو ہمیں بتایا گیا ہے۔ اپنے پاس سے کوئی معیار نہیں بنا سکتے۔ چنانچہ قرآن میں حکم ہے کہ رسول اس لیے بھیجا جاتا ہے کہ اس کی اطاعت کی جائے۔ اطاعت کے لیے رسول سے حکم ملنا ضروری ہے۔ جس جس کام کا حکم ملا ہے وہ دین ہے۔ آپ نے خود بھی اس دین پر عمل کر کے دکھایا تو یہ اسوہ حسنہ ہے جس کی پیروی کی جائے گی۔ اس کے علاوہ جو آپ نے اپنی زندگی میں کیا یا جو آپ کو پیش آیا، اس کی قدم بقدم پیروی کرنے کا حکم آپ نے نہیں دیا۔